**ELTE ÁJK HÖK Küldöttgyűlés tagja**

**részére**

**Tárgy:** ELTE ÁJK HÖK Küldöttgyűlési meghívó

 **Kedves Küldöttgyűlési képviselő!**

Tisztelettel meghívlak az Eötvös Loránd Tudományegyetem Állam- és Jogtudományi Kar Hallgatói Önkormányzatának alakuló Küldöttgyűlésére. A Küldöttgyűlés tervezett kezdő időpontja: ***2015. április 20. (hétfő) 18 óra***. Helye: Budapest, 1056. Kecskeméti u. 10-12. **B/12. gyakorló.**

A küldöttgyűlés tervezett napirendjei az alábbiak:

Napirend elfogadása

Jegyzőkönyvvezető választása

1. Bejelentések
2. A Hallgatói Önkormányzat elnökének megválasztása
3. Jurátus főszerkesztőjének megválasztása
4. Ellenőrző Bizottság tagjainak megválasztása
5. Egyetemi Hallgatói Önkormányzat küldöttgyűlési képviselőcsoportja tagjainak megválasztása
6. Egyebek

A szavazás szabályossága érdekében felhívom a figyelmet a következőre:

**42. §** (1) A Küldöttgyűlés az elnöki megbízás elnyerésére szóló, érvényes pályázatokat benyújtó személyek közül nyílt szavazással megválasztja a Hallgatói Önkormányzat elnökét.

(2) A Küldöttgyűlés a Jurátus főszerkesztői megbízás elnyerésére szóló, érvényes pályázatokat benyújtó személyek közül titkos szavazással megválasztja a Jurátus főszerkesztőjét.

(3) A Küldöttgyűlés a 41. § (2) bekezdés c) és d) pontok szerinti személyeket titkos szavazással választja meg.

(4) Az (1) és (2) bekezdések szerinti megbízások elnyerésére az elnök a rendes küldöttgyűlési választások eredményének jogerőre emelkedésétől számított három munkanapon belül, de legkésőbb május első hétfőjéig pályázatot ír ki, amely tartalmazza a megpályázható megbízatásokat, a pályázatok érvényességi kellékeit, leadási határidejét, valamint az alakuló küldöttgyűlési ülés időpontját.

(5) A pályázatok leadási határideje a pályázat kiírásától számított hetedik munkanap.

Amennyiben az ülés határozatképtelen, az esetben a megismételt küldöttgyűlést 2015. április 24-re (péntek) hívom össze 12:00 órára. Helye: Budapest, 1053 Kecskeméti utca 10-12. (’B’ épület, B\12-es gyakorló).

Budapest, 2015. április 9.

Megjelenésedben bízva, üdvözlettel:

 **Tallár Ákos**

*elnök*

 **ELTE ÁJK HÖK**